作者：辛弃疾
词牌/韵律：归朝欢

paragraphs: 山下千林花太俗。
山上一枝看不足。
春风正在此花边，菖蒲自蘸清溪绿。
与花同草木。
问谁风雨飘零速。
莫怨歌，夜深岩下，惊动白云宿。
病怯残年频自卜。
老爱遗编难细读。
苦无妙手画於菟，人间雕刻真成鹄。
梦中人似玉。
觉来更忆腰如束。
许多愁，问君有酒，何不日丝竹。